2012.gada 7.decembrī Rīkojums Nr. 577

Rīgā (prot. Nr. 68 16.§)

# 

**Par valstij dividendēs izmaksājamo valsts sabiedrības ar ierobežotu atbildību "Liepājas simfoniskais orķestris" peļņas daļu**

1. Saskaņā ar likuma "Par valsts un pašvaldību kapitāla daļām un kapitālsabiedrībām" 3.panta trešo daļu un Ministru kabineta 2009.gada 15.decembra noteikumu Nr.1471 "Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu" 5.punktu noteikt, ka valsts sabiedrībai ar ierobežotu atbildību "Liepājas simfoniskais orķestris" (vienotais reģistrācijas Nr.42103049403) nav jāmaksā dividendes (23 938,20 latu) no tīrās peļņas par 2011.gadu.

2. Kultūras ministrijai kā valsts sabiedrības ar ierobežotu atbildību "Liepājas simfoniskais orķestris" kapitāla daļu turētājai nodrošināt, ka 2011.gadā gūtā peļņa tiek novirzīta jaunu mūzikas instrumentu iegādei.

Ministru prezidents V.Dombrovskis

Kultūras ministre Ž.Jaunzeme-Grende